Ja, jeg er jo så heldig at have lærere i SRO (Studie retnings projekt) der har fuldt ud styr på det (sarkasme). Så fik at vide idag, at vi til i morgen skulle have valgt emne og komme med et udkast til en problemformulering. Christ tænker jeg så bare jeg er helt blank. Overemnet er Unge i Senmoderniteten/det senmoderne samfund.  Selve fagene er Psykologi og samfundsfag. Er der nogle der har nogle idéer og forslag. Er selv virkelig virkelig på r*ven. Da stressen også er kommet ind over mig nu.
Sidder lige og skriver projekt om motivation af unge videnarbejdere i dagens samfund indenfor fagene virksomhedsstudier og psykolog, så det er ikke så langt fra dit... Hvad med at se på de identitetsproblemer det senmoderne samfund kan give? Her kan du bruge teoretikere som Gergen(psykologi), hans bog det mættede selv er super spændende og god. Desuden er der alle de klassiske sociologer, der beskriver dagens samfund(hvilket er en længere udredning alene navnet post-, sen-, efter-, flydendeog anden modernitet er vist bare lidt eksempler), som f.eks. Ulrich Beck, Zygmunt Bauman og Anthony Giddens. Her er lidt om Gergens teori(som nok er mest relevant i.f.t. psykologi evt. sammen med Foucault og governmentality-begrebet) fra et gammelt psykologi projekt. Det er ikke super, men kan måske give lidt inspiration. Og Lidt om dagens samfund udfra Bauman, Beck og Giddens. God skrivelyst  I vores dagligdag konfronteres vi hele tiden med andre mennesker. Vi skal tage stilling til disse mennesker, deres holdninger og handlemåder. Vi konfronteres ikke kun direkte med mennesker, men også gennem tv, telefon, e-mail og lignende, og er derfor hele tiden nødt til at forstå de forskelliges sprog og inkorporere det som en del af vores egen forståelsesramme. (Gergen, 2006, s. 85) De mange indtryk blandt andet i form af forskellige ord, påvirker hele tiden vores selv. Vi tager lidt af andres holdninger og ideologier til os, og bruger det som vores egen. Den megen kontakt med andre mennesker fører til en ensretning, da vi alle tager lidt af hinanden med os. Konsekvensen af dette bliver at vi som mennesker bliver ensrettede, vi kommer til at ligne hinanden mere og er ikke længere os selv. Vi er i stedet alle andre. Dette kaldes den sociale mætning. (Gergen, 2006, s. 95) I takt med at vi ensrettes og tager andres ideologier til os, nærmest optager vi andres personlighed, som en del af vores selv. Dette fører til indre diskussioner med personer vi f.eks. har kendt i fortiden, vores chef eller en kendt person fra f.eks. tv. Dette kaldes sociale genfærd. Disse andre personer angiver efterhånden vores normer, værdier, idealer og måske ønsker om, hvordan vi selv skal eller ønsker at være, hvorfor vi også kommer til at ligne hinanden til forveksling. Når vi overtager andres ideologier og holdninger, bliver det vores egne og vi ønsker nu selv at udvikle os i en bestemt eller flere retninger. I dagens samfund er der også rige muligheder for dette. Gennem teknologi og menneskelige bekendtskaber kan næsten alt lade sig gøre. Men friheden og de uanede muligheder er ikke uden konsekvenser. Vi ønsker alle at leve op til omverdenens krav, som også bliver vores krav, og da mulighederne er der, er det ikke muligt at sige fra. Vi er nødt til at følge med strømmen, hvis vi vil være med. I stedet for øget selvtillid og udvikling af selvet, opstår tvivl og utilstrækkelighedsfølelser. Det er ikke muligt at følge med i alt, og samtidig forsvinder vores identitet idet vi bliver som alle andre. For meget frihed og uanede muligheder kan altså føre individet ud i en intetsigende tomhed. Denne utilstrækkelighedsfølelse kommer ikke nødvendigvis af, at vi ikke kan opfylde de dagligdagskrav der stilles til os på f.eks. arbejdspladsen, men derimod oftere fra vore sociale genfærd og dermed fra vores eget selv. Det postmoderne samfund stiller mange krav til den enkelte person, men der er ingen fast essens. Vi ændres hele tiden og flyder med samfundet og de skiftende relationer. Netop spørgsmålet "Hvem er jeg?" er væsentligt i det postmoderne samfund. Man vil altid definere sit selv ud fra konteksten man befinder sig i, og dermed eksisterer der ikke noget selv. Når selvet ikke længere er eksisterende opstår i stedet det der kaldes en pastichepersonlighed. Umiddelbart kan det være et problem at selvet ikke eksisterer længere, men samtidig fører de mange former for selvudfoldelse til en form for frihed, når man endelig overgiver sig helt til det postmodernistiske samfund og bliver en del af dets omskiftelighed. Selvudviklingen afsluttes aldrig. Der kommer hele tiden nye kriterier for hvad man bør opnå og hvordan man bør udvikle sig. Personligheden er dermed ikke længere noget privat og unikt, men derimod en handelsvare, der tilpasses situationen. _____________ Dagens samfund - det er kun et udkast, så der er lidt noter i og det er ikke renskrevet: Der eksisterer en konstant diskussion af hvad dagens samfund kaldes og hvorfor det bør kaldes hvad(Beck & Willms, 2002). En del hænger stadig fast ved termen "postmoderne", mens andre ikke mener denne term holder, da samfundet er en videreudvikling af det moderne samfund og derfor ikke kan betragtes som værende "efter moderne"(ibid). Bauman, der ellers er kendt for at være postmodernist(Andersen og Kaspersen, 2005) har også revideret sin opfattelse af samfundet og mener ikke at postmoderne dækker over dagens samfund: (Baumann, 2001, s. 103) Som følge af dette omtaler Bauman ofte nutiden som "Liquid times", idet dette beskriver den konstante forandring og globaliseringen, som kendetegner tiden. Beck bruger godt nok en anden betegnelse, men er dog stadig enig i karakteristikken af samfundet: (Beck & Willms, 2002, s.20) Beck og Bauman er altså grundlæggende enige om at begrebet "postmoderne" ikke kan bruges om dagens samfund, da dette blot er en udvikling af det moderne samfund og dermed en del af dette. Vi kan derfor vælge at kalde det for en flydende modernitet eller bruge Becks begreb, det "andet moderne". Uanset hvilket begreb man finder mest sigende bør man huske at: (Andersen og Kaspersen, 2005, s. 452) Jeg vil benytte Becks begreb "det andet moderne", da jeg finder denne betegnelse mest neutral og ikke-beskrivende. I udredningen af hvad dagens samfund kaldes, har jeg allerede været lidt inde på hvad der kendetegner den anden modernitet. Bauman og Beck omtaler den anden modernitet som flydende og  . Med dette kan til dels forstås at verden bliver mere åben og blikket vendes væk fra det nationale. Om dette mener Giddens: (Andersen og Kaspersen, 2005, s. 438) Den spredning, der ses indenfor tid og sted kalder Giddens for time-space separation. Denne time-space separation, kan ses som en konsekvens af globaliseringen samt nye former for transport og kommunikation, som f.eks. fly, internet o.lign.(ibid), der hjælper globaliseringen på vej og gør verden mindre. Teknologiske hjælpemidler gør det muligt at rejse hurtigt til den anden side af jorden eller at snakke med en et andet sted i verden, mens man sidder hjemme i sin egen stue. Men globaliseringen bør ikke udelukkende betragtes som positiv, Bauman finder åbenheden og de manglende grænser problematisk. (Bauman, 2007, s. 6) Globaliseringen er en realitet, man ikke kan komme udenom og ifølge Bauman er den med til at skabe det flydende samfund, der har konsekvenser for vores måde at leve og betragte os selv på. BØR UDVIDDE MED BECK!? Individet i det andet moderne samfund, påvirkes som nævnt voldsomt af globaliseringen, der er med til at sætte dagsordenen for vores måde at leve og tænke på. Ifølge Bauman er det, som individ umuligt at slippe væk fra globaliseringen og dens følger. (Andersen og Kaspersen, 2005 s. 456-457) Bauman mener ikke at man har mulighed for at undslippe denne konstante søgen efter identitet og individualitet(Bauman, 2001) - individualitet er altså ikke længere et valg, men en nødvendighed for at klare sig i et åbent globaliseret samfund(ibid). (Bauman, 2001, s.47) På trods af nødvendigheden af at være et individ, er det absolut ikke alle, der føler sig som individer eller føler at de kan klare sig i en individualiseret verden(ibid). Følgende citat beskriver uden omsvøb, dagens samfund og konsekvenserne for individet: (Andersen og Kaspersen, 2005, s. 460) Mennesket er altså meget alene i en stor åben verden. Der kan ikke længere findes støtte i fællesskabet - eller i andet for den sags skyld - da alt er flydende og kortvarigt. Problemet med denne konstante forandring er ifølge Beck, at vi endnu ikke har accepteret den eller lært at leve efter den. (Beck & Willms, 2002, s.28)
Camilla: Hold da op. Mange tak for alt det fine tekst. Der er bare lige det ved det at jeg næsten lige har skrevet en opgave om unges identitet. Så har ikke så meget lyst til at have om det som emne som sådan. Tænker at jeg gerne vil ind på nogle grupper af en art. Ungdomshuset eksempelvis. Er bare ikke helt sikker på at det skal være ungdomshuset. Det kunne også være fedt at finde noget uden for Danmarks grænser.
Ved ikke helt om du kan bruge det her... men det er lige det eneste jeg kan finde af projekter om ungdomshuset, så lidt inspiration måske  Speciale afhandling om identiteter i ungdomshuset: Den anden side af historien: Social kontrol i faderhuset: Du kunne også se på internettets(globaliseringens) indflydelse på unges sociale aktiviteter. Her tænker jeg f.eks. på unge, der næsten lever gennem deres computer og spil som f.eks. World of Warcraft, hvor det mere eller mindre er den eneste sociale interaktion, de har med jævnaldrende. Det var vist lige det jeg kunne komme på 
Camilla: Hvor er du bare guld værd. Nu har jeg da lidt mere jeg kan snakke med min lærer om i morgen. Tusind tusind mange tak.
Jeg skrev SSO omkring medier i senmoderniteten, heriblandt unges brug af medier osv. Fik iøvrigt et fint 10-tal for den opgave.
Egentlig? Er det, det samme som, postmodernisme?
Xtiny: Jo på en måde. Post betyder jo bare efter. Der er spekulationer om hvorvidt det er rigtigt at kalde denne tid for det.
Så blev de 2 små 1 døgn gamle og noget frækkere og livlige. Absint var på den store visenrundtpåfolden tur i dag sammen med sit hoppeføl efter Unions Big Ben, mf. Temple Wind Xx:           Kinky Spot XX var mere til lidt hygge da jeg kom forbi med kameraet - de havde nu også taget en tur - men da lå kameraet selvfølgelig indenfor..., så her er et hyggemoment af et meget træt lille føl i stedet: Kinky og lillemanden efter Uno Don Diego, mf.: Mas Media XX   Så må vi se om der kommer lidt bevægebilleder senere på dagen af ham lillemanden med de meget lange ben. Julie
.. hvor er de kære.    Jeg er helt vild med det sidste billede af Kinky og lillemanden, meget rørende at se på.
Hvor er de dog bare super lækre. Rigtig dejlige billeder.
Igår var dagen som jeg havde ventet på i meget lang tid - en jagt på hjemmebane:) Og skuffet blev jeg i hvert fald ikke, jagtlæggerne havde lavet en helt suveræn tur, utroligt så smukt Hedeland er fra andre vinkler end normalt. Udover det red jeg min første rævepost på denne jagt - var så nervøs for om vi nu kunne klare det da denne jagt kun ville være vores jagt nummer 25, men jeg kunne gøre alle mine tanker til skamme for Bubber klarede det bare så flot  Vi red som højre ræv i 3. felt sammen med Chris på super søde og høje (180) Dolly - de to heste gik bare super i spænd!! Jeg var selvfølgelig også med til at bygge jagten osv, det var en helt fantastisk oplevelse at være med til alt det, og tusind tak til jagtlæggerne for at give mig muligheden for at være med - TAK!!! Men her til lidt billeder: Først en lille grøft som var forhindring nummer 5, efter fulgt af en oxer.   Dernæst et lille kryds, som var alternativ hvis vandet ikke holdt, hviket det desværre ikke gjorde til 3. felt)   Henover jernbanen...   Så en oxer efter bredfront, dette var 3 sidste spring inden pausen...   Pause tid - jeg var bare så glad:) Men hvad er bedre end at bruge sin søndag i smukke Hedeland, i solskin, godt selskab og med sådan en stjerne hest   Lille granhurdle   Aflutningen...   Det var bare en super tur, alle 34 forhindringer holdt og det var 12 smukke kilometer rundt. Elsker bare mine skønne hest som virkelig har fundet sit kald i jagt - jeg synes nu også det er helt fantastisk  Så vi ser frem til de sidste 5 jagter i forårs sæsonnen.. Hilsen Katja og Bubber
Det ser godt nok dejligt ud, Katja. Og Bubber er en SMUK hest!  Havde jeg nu kunne springe, så havde jeg nok også prøvet en jagt eller to. Kom gerne med billeder fra de kommende jagter også.  Mange hilsner fra Tine og Ninnas kusine. 
Det var også min jagt nr 25   . Det var en super dejlig tur- især pga. vejret. Det var noget bedre end sidste gang i Hedeland   . Det var en god rute i havde fået lagt   , og i klarede det rigtig godt.. Jeg glæder mig allerede til næste søndag.. Hilsen Catrine
Sådan var vejret sidste gang   ..  
Jep det var et værre vejr til sidste Hedelands jagt, det var min første med sportsrideklubben.. Har heller ikke siden været så uheldig med vejret heldigvis:) Vi glæder os også allerede rigtig meget til Mattson jagten på søndag  Vi ses
Dejlige billeder - ser rigtig hyggeligt ud!!!!!!!!
Lige lidt nysgerrighed. Hvad er rævens job i en jagt?
Rævens job er at ride forrest og vise vej.. I gamle dage var det jo en ræv man prøvede at fange. Derfor er der idag 2 ræve forrest, som så leder vejen gennem terrænet. Master styrer tempoet for feltet, og har kontakt med rævene, om hvornår disse sætter igang og om hvor langt foran de må ride osv. Håber det var svar nok...:)